Downloaded from YTS.MX
Official YIFY movies site: YTS.MX
Ang kasukalan ng Australia…
Sinaunang mundo ng desyerto at alikabok.
Nakakubli sa tuktok ng nagtataasan na mga bundok ay isang lihim na lambak.
Sa mahiwagang oasis na ito,
'di mabilang na mga hayop ang nagtipon para tumakas sa desyerto.
Sa bawat nilalang na tahanan na ang lambak na ito,
isa itong paraiso.
Pero may isang hayop na nangunguna rito sa bilang.
Mga eastern grey kangaroo.
May higit 2,000 kangaroo sa lambak,
at ito ang kuwento ng isa sa kanila.
Ito si Mala.
Sisimulan na niya ang pinakamalaking hamon ng buhay niya.
Bago nito, ang nanay niyang si Lowanna ang nagpapainit at nagbabantay sa kaniya.
Ngayon, sa kauna-unahang pagkakataon,
naghahanda si Mala na lisanin ang pouch.
Maligayang pagdating sa mundo, Mala.
Simula ngayon, haharapin ni Mala ang napakaraming hamon.
May 12 buwan lang siya para matutuhan ang lahat para mabuhay nang mag-isa.
At mukhang hindi siya pinapalad.
Isa lang kada limang joey ang nagtatagal ng isang taon.
Dahil puno ang paraisong ito ng peligro.
Ang Itim na Kagubatan.
Pinalilibutan nito ang lambak.
Dahil tinupok ng apoy, malalaking puno na lamang ang natitira.
Ang nalalabi sa minsa'y napakayabong na tahanan.
Hindi 'to pinupuntahan ng mga kangaroo.
Dahil namamalagi rito ang mortal nilang kaaway.
Ang grupo ng mga dingo.
Ilang taon nang pinuno ng grupo si Migaloo.
Siya ang pinakamahusay na humuli sa pamilya.
Ang anak niya ay isang itim na batang dingo na tinatawag na Miro,
na sabay na ipinanganak kay Mala nitong huling taglamig.
Inaaral ni Miro kung paano humuli.
Oras nang patunayan ang sarili.
Ilang beses na itong narating ni Lowanna.
Beterano nang ina,
iiwan niya si Mala maliban kung magkasama silang hahabulin.
Nakamamatay ang labis na pagkabahala.
Baguhan pa lang si Miro dito.
Natututuhan niyang kaya higitan ng matandang kangaroo sa bilis ang dingo.
Ang dapat niyang hanapin ay mas mabagal at kakayanin niya.
Gaya ng isang joey.
O isang ina na may bitbit na joey sa pouch nito.
Pagkakataon na niya ito.
Pinapabagal ang ina ng isang joey na mas malaki pa kay Mala,
pero kailangan niyang lumaban.
Sa bilis na 'to, napakahirap sa ina na protektahan ang joey niya.
'Di lang talaga kaya tumutok ni Miro.
Hindi pa siya bihasa at mabilis malingat.
At malinaw nga.
Kailangan nang matuto ni Miro.
Nauubusan na siya ng oras.
Katagalan iiwan ni Miro ang grupo at magsisimula ng sariling pamilya.
Pagdating ng panahong 'yon, kailangan niyang maging mas mahusay.
Masuwerte na buhay ang nakatakas na joey.
Mahalagang aral 'to kay Mala.
Hindi na ligtas ang pouch ni Lowanna.
Tag-init na sa lambak.
Mahaba ang mga araw.
Nagtataasan at ginintuang talahiban.
Nagtatakbuhan ang mga batang gagamba sa gossamer nilang sapot,
na binabalot ang lugar ng hibla.
Isang buwan na mula nang tumapak si Mala sa labas ng pouch.
Mayroon na siya ngayong napakagandang malaabong balahibo,
gaya ng kaniyang ina.
Ipinanganak si Mala sa pamilya ng mga kangaroo na kilala bilang mob.
Siya ang pinakabatang joey, at patuloy pa rin siyang kumikilala.
Bawat isa sa kamag-anak niya
ang may natatanging personalidad.
Nakikipag-ugnayan ang mga 'roo sa isa't isa
sa pamamagitan ng pagkurok at pag-igik.
Si Bamir, ang pinakamalaking lalaki sa lambak,
at ama ni Mala,
ay hari ng mob.
Ang tapyas sa kaliwa niyang tainga ay tanda ng paglaban niya para sa trono.
Bilang hari, si Bamir lang ang lalaki na libreng lumandi sa kababaihan.
Tuwing dadaan siya,
kailangang yumuko ng ibang lalaki at umubo para magbigay-galang.
At handa siyang ipaalala sa kanila kung sino ang hari.
Sa dulo ng mob ay ang palatalbog at kayumangging joey na si Buru.
Ipinanganak halos kasabay lang ni Mala,
napakakulit ni Buru.
Habang alangan si Mala na lisanin ang pouch,
nariyan siya't ginagalugad ang mundo.
At sanay na niya sa paglundag.
Problema lang, may tiyak na bilis lang si Buru.
Sobrang sigla't napakabilis.
Handang manatili sa pouch si Mala kung puwede lang,
pero wala siyang matututuhan roon.
Ang kangaroo na 'di makalundag
ay kangaroo na walang takas sa peligro.
Maraming kabahagi ang mob sa lambak.
Ang ilan kaibigan at ilan naman kalaban.
Kanino magtitiwala si Mala?
Nananahan sa kailaliman ng lambak ay hayop na ayaw istorbohin ng mga 'roo.
Ito si Warrin ang wombat.
Ang mainiting ulo na kapitbahay.
Pagkatapos ng pagkakamot niya sa umaga,
oras na para magtrabaho si Warrin.
Gaya ng lahat ng wombat, mag-isa lang si Warrin.
At bantay-sarado niya ang hukay niya,
walang pinapayagang makapasok si Warrin.
Kaya ngayon, handa siya sa anumang gulo.
May nanghihimasok sa balwarte niya,
kinakain ang damo ni Warrin.
Para bang sa kaniya ang lugar.
Kabastusan.
Kailangan ipakita ni Warrin sa bagitong 'to kung sino ang boss.
Kailangan mong intindihin si Warrin.
Hindi lahat ay may pamilyang maasahan.
Para bantayan sila.
Sa katirikan ng araw, sobrang init.
Didilaan ng mga kangaroo ang kamay nila para magpalamig.
At pagkatapos, siyesta na.
Pero ilang minuto lang puwede magpahinga ang mga 'roo
dahil ang isang tainga ay laging nagbabantay.
Natututuhan ni Mala ang kahulugan ng iba't ibang tunog.
Ang lambak na puno ng huni
ay tanda na ayos lang lahat.
Pero ang palahaw ay isang babala.
Isang wedge-tailed eagle.
Nakahuli 'to ng isang kuneho.
Sa pakpak na lampas pitong talampakan, kaya nila umatake ng matandang kangaroo.
Walang kaalam-alam si Buru.
At handa nang humuli ang agila.
Matayog ang lipad sa kaulapan,
naghahanap 'to ng puntirya.
Magiging madali lang ang paghuli sa batang joey.
Buti na lang, walang nakakalampas sa bantay nilang lahat.
Para protektahan ang teritoryo nila, ang mga magpie at mga uwak
ay manggugulo sa agila hanggang sa dulo ng lambak.
Napagtanto na ni Mala kung gaano kahalaga na pakinggan ang ginagalawan niya.
Sa susunod, baka hindi na palarin si Buru.
Sa mahahabang araw ng tag-init,
punong-puno ang ere ng lumpon ng mga insekto.
Milyon-milyon nito.
Sapat na para malito ang isang kangaroo.
Hindi alam ni Mala kung paano sila tatakasan.
Pero may munting nilalang na makakakatulong sa isang kangaroo.
Ito si Willie ang wagtail.
Hindi mapigilan ni Willie na matakam sa lumilipad na insekto.
Mahirap nga lang silang hulihin,
pero may tinatagong baraha si Willie.
Habang gumagalaw ang mga 'roo,
ginugulo nila ang mga insekto.
Lulundag si Willie sa bawat 'roo
at susunggab sa tamang pagkakataon.
Pagdating sa pagpuksa ng peste,
nakahanap na si Mala ng bago niyang best friend.
Parating na ang taglagas.
At umiikli na ang mga araw.
Pagsapit ng gabi,
isang bago't kamangha-manghang mundo ang susulpot.
Sa kabilugan ng buwan,
ang lambak ay nagsisilbing tahanan ng samu't saring tanawin at tunog.
Nauunawaan na ni Mala ang patakaran ng kaniyang mundo.
At peligrong hatid nito.
Pero marami pang dapat matuklasan.
Sapat lang para manabik kahit pa ang nerbiyoso't kabadong joey.
May bagong nasilayan si Mala.
Nagliliwag at namumukadkad na mga fungi na para bang mga payong.
Isa 'tong kagubatan kung saan nagliliwanag ang buhay.
Nakakubli sa kailaliman ng mga kuweba,
kumikinang ang mga glowworm sa dilim.
Tila karagatan ng libo-libo't nagkikislapang tanglaw.
Bawat isa naglalabas ng sarili nitong liwanag.
Habang may mas kakatwa pang makikita sa kailaliman ng gubat.
Binabago ng liwanag ng buwan ang buong lugar.
At karamihan sa mga nilalang nito.
Kaliskis, balahibo, at pakpak man, lahat nakakatanggap ng ultraviolet light
para bumuo ng matitingkad na kulay.
Kaunting pink sa dibdib ng quoll.
O isang cockatoo at ang neon na palong nito.
Ang pambihirang pangyayaring ito
ay matatagpuan lamang sa kagubatan na pumapalibot sa lambak ni Mala.
Sa kaniyang pagsigla, ibang-iba na si Mala.
Nagawa na niya ngayong lumundag
at mahanap ang kumpiyansa na maglibang sa labas ng pouch.
Pero unang hakbang pa lang ito.
Sa susunod na anim na buwan, mag-isa na lang siya.
Marami pang dapat matutuhan.
Sa pagdating ng taglagas,
natapos na ang nakakapagod at maalinsangang tag-init.
Hindi mapigilan ni Buru na pansinin ang hamog.
May pagbabago sa ere.
Hudyat ang malamig na panahon na magsisimula na ang pagboboksing.
At interesado si Buru na sumali.
May ilang galaw na kailangang sanayin.
Nariyan ang headlock.
Wrestling.
At hawakan gamit ang napakatatalas na kuko.
Pero ang tunay na sandata ng kangaroo ay ang pinakamahirap sanayin.
Puwedeng makabali ng buto ang malakas nilang pagsipa.
Natututuhan ni Buru na kailangan ng pagsipa ng lakas at balanse.
Sa edad niya, sinasanay pa lang ni Buru ang kakayahan niya.
Pero balang araw, lilisanin niya ang mob
at lalaban para manguna sa kalalakihan.
Ganito rin ang minsang tinahak ni Haring Bamir…
matapos ang ilang taon ng pagboboksing para mamuno.
Ngayon, lalaban na lang siya kung may mangangahas na hamunin ang hari.
At mayroong isa, isang pasikat na bata,
na naniniwalang dapat siya ang maging hari.
At pinapakita niya 'yon sa galaw pa lang niya sa kababaihan.
Doan ang pangalan niya.
Ang ganitong paglakad ni Bamir ay kangaroo para sa "tumigil ka."
Kung hindi susunod si Doan,
lalabanan siya ni Bamir.
At tanaw 'to ni Buru sa puwesto niya.
Sinubukan ni Bamir mag-headlock pero bigong mapatumba si Doan.
Sinubukan niyang muli.
Maling buwelo,
pero hindi pa tapos.
Isang nakakahiya't sariling pagkakamali ni Doan ang tumapos sa laban.
Ipinagdiwang ni Bamir ang tagumpay niya.
Mananatili sa kaniya ang korona, sa ngayon.
Tatlong buwan na mula nang isinilang si Mala sa mundo.
Nagawa na niyang lisanin ang pouch.
Inaaral ni Mala ang lahat ng daan at shortcut
na karaniwan na sa lambak na ito sa libo-libong taon.
Oras na marating nila ang tuktok,
humihinto si Lowanna para turuan si Mala na tumigil, tumingin, at makinig.
Dahil sa kangaroo na dahan-dahang nakikinig,
puwedeng makarinig ng babala sa mga puno.
May amoy na dala ang hangin.
Tunog na rinig na rinig sa kagubatan.
Parating na sila.
Nalito si Mala sa pagkabahala.
Nahiwalay siya kay Lowanna.
Naliligaw siya.
Dahil nabigo siya noon,
kailangan nang gawing tama ni Miro ngayon.
Sa dami ng nagsisitakas na kangaroo, hirap siyang pumili ng puntirya.
Isang kangaroo ang piniling hindi tumakbo.
Ang hari ng mob na si Bamir ay piniling manatili.
Nakamamatay ang sipa ng 'roo na sinlaki niya.
Mapangahas ang ginagawa ng dilaw na dingo.
Kailangan niya ang buong grupo,
pero nasa ibang lugar ang backup niya.
Lumalabas na nagkamali muli sa pinili si Miro,
isang matandang babae.
Wala na siyang mas mahirap pang mapipili.
At muli, naisahan na naman si Miro.
Napalaki ng pagkakamali ni Mala.
Ang ibang babae ay may sariling joey rin na binabantayan.
Pag-asa na lang ni Mala na mabuhay ay sundan ang tunog at amoy ni Lowanna.
Ang tanging kailangan ng isang joey ay kaniyang ina.
At patuloy na nanghuhuli ang grupo ng mga dingo.
Nagawang lumaban ni Bamir.
Pero dininig na ng buong grupo ang pagtawag ng dilaw na dingo.
Magkasama nilang pinalibutan si Bamir.
Bihira lang atakihin ng mga dingo ang pinakamalakas na kangaroo.
Pero kahit ang dakilang Bamir ay hindi kayang lumaban habambuhay.
Wala nang hari ang mob.
Hindi pa rin nahahanap ni Mala ang kaniyang ina.
Naghanap siya…
nang naghanap.
At sa wakas,
isang pamilyar na amoy.
Ngayon, siya na nga talaga.
Malamig na hangin, na naipon sa kalapit na mga bundok,
ang namuo sa lambak.
Nagsimulang magyelo ang lupain.
Sa pagdating ng taglamig,
nawalan ng hari sa pagkamatay ni Bamir ang lambak.
Nagkakagulo ang mob.
Biglang nayanig ang mundo ni Mala,
sa napakaraming paraan.
May bagong dalang supling si Lowanna sa kaniyang pouch.
Ate na si Mala.
Pero kulang na ang gatas na mabibigay ni Lowanna.
Masama 'to para kay Mala.
Pinapasok ng lamig ang mga dahon at maging mga sihay ng damo.
Hinahati 'to mula sa loob.
Sa labis na lamig, madalang ang pagkain.
At ang damong mapipilitang kainin ni Mala ay kalaunan wala nang nutrisyon.
Maraming joey ang hindi malalampasan ang taglamig.
Sa mga dingo, libreng pagkain ang mga 'to.
Mas marami nang mapapakain ang grupo.
Bagong henerasyon ng mga palaban.
Handa nang humuli ang mga tutang 'to sa tagsibol
kung saan karamihan sa bagong joey ng mob ay aalis na sa pouch nila.
Pero may nawawala.
Hindi na tanggap si Miro sa grupo.
Sa unang pagkakataon, mag-isa na lang siya.
Sa pagdating ng mga bagong tuta,
pinaalis si Miro.
Kung wala ang suporta ng pamilya, nanganganib ang hinaharap niya.
At hindi pa tapos ang taglamig.
Binabalot ng niyebe a ng mga bundok na nakapalibot sa lambak ni Mala taon-taon.
Karaniwang protektado ang lambak sa pinakamararahas na panahon,
pero mas mahirap nang hulaan ang klima ng mundo.
Nahaharap sa bagyo ang mob.
Kahit ang malakas na Doan ay napilitang sumilong.
Kailangan ni Mala na magpakatatag para mabuhay hanggang tagsibol.
Susubukang mabuhay ng mob hanggang matapos ang taglamig.
Dumating na ang tagsibol.
Nalampasan ni Mala ang una niyang taglamig.
Walong buwan na siya ngayon sa labas ng pouch,
at mas nakakayanan na niyang magsarili.
Sa nakababatang kapatid na niyang si Dura nakatuon ang atensiyon ni Lowanna.
Mas nagmukha pang mature na batang lalaki si Buru.
Sawa na sa pagboboksing sa kaniyang ina,
nakikipagsipaan na siya kasama ng ibang batang lalaki.
Makakain na ng mob ang kahit na ano.
Napakaraming puwedeng lantakan
nang walang kahirap-hirap.
Pero natuklasan ni Mala na ang tag-init ay may kasama ring kati.
Ang makapal na balahibo na kailangan para malampasan ang taglamig ay nalalagas na.
Wala sa mob ang hindi kasama sa pagbabagong 'to.
Si Willie naman na walang pinapalampas
ay sinamantala ang pagkakataon para kumuha ng materyales ng pugad niya.
Gawa mula sa damo at sapot,
mas gagawin pa 'tong komportable ng kaunting malambot na balahibo.
May naakit na 'tong babae.
Kalaunan, baka may pamilya na si Willie na babantayan.
Nasa isip na rin ni Doan ang manligaw.
Matagal din niya 'tong hinintay.
Pero dahil wala na si Bamir at puwede nang may pumalit,
maraming puwedeng maging karibal.
Isa sa batang babae ng mob ang handa nang makipagsiping.
Si Doan ang unang lalaki na nanligaw sa kaniya.
Pero mukhang hindi pa handa ang babae.
Nagpalundag-lundag siya sa lambak para umagaw ng pansin.
Sakali lang may mas malaki, mas guwapong lalaki sa lugar.
Mapapahamon si Doan.
Marami ring ibang lalaki ang gustong magtangka at nakilahok.
Kilala ito bilang mating train.
Pipiliin ng babae ang lalaking mananatili para kontrolin ang tren.
Kung mangunguna pa rin si Doan,
maaaring pagkakataon na niya 'to para maging hari ng mob.
Dahil wala na ang hari, lahat ng mga lalaki ng lambak ay narito.
Sa pabago-bagong daan ng babae,
ang nangunguna sa kalalakihan ay pabago-bago rin.
Mas tumitindi pa ang lahat.
Nagpahinga ang babae sa batuhan.
Pagod na si Doan,
pero napakalaki ng nakataya.
Sinimulan niyang isa-isahin ang karibal.
Ginagawa nang gulo ng mga mas batang lalaki ito.
At desidido ang babae
na wala sa mga bagitong 'to ang makakasiping niya.
Kaya tumakas siya.
Pero hindi umuwing luhaan si Doan.
Sa ginawa niya ngayong araw,
naipanalo niya ang korona.
Balang araw, makakasali rin si Mala sa mga ritwal na ito.
Mas maagang magsisimula si Buru.
Kailangan na niyang magsarili.
Katagalan, iiwan ni Buru ang lambak.
Gaya ng nakagawian ng mga batang lalaki.
Punong-puno ng sigla ang buong lambak sa tagsibol.
Panahon ng pag-ibig at bagong buhay.
Pero si Warrin ay alerto pa rin.
Wala nang mga nanghimasok pa sa hukay niya.
Pero huwag kang pasisiguro.
Naku po.
Heto na ang problema.
Huwag matakot,
handang-handa si Warrin.
Nag-ensayo na siya.
Alam na niya ang gagawin.
Teka lang.
Parang iba ang kawatan na 'to.
Posible kayang?
O pinagpalang damuhan!
Isang babaeng wombat.
Punong-puno nga naman ng sorpresa ang buhay.
Nakahanap na ng tunay na pag-ibig ang masungit na kapitbahay.
At si Mala na ngayon ang mag-isa at walang proteksiyon ng kaniyang ina.
Sa unang pagkakataon ng kamusmusan niya, mag-isa na lang siya.
Wala na si Miro sa grupo at mag-isa na lang nang tatlong buwan.
Wala rin siyang suporta.
Hindi puwedeng magkamali na naman siya.
Para kina Miro at Mala, lahat ng nangyari sa huling 12 buwan ay dito ang bagsak.
Nagkaharap na sina Miro at Mala.
Tutok na tutok si Miro.
Nauubusan na ng lakas si Mala.
Wala nang mas delikado pa sa harapan ng humuhuli at hinuhuli.
Pinakilos ng tawag ng laman si Miro, gutom.
Pero pinakilos si Mala ng mas higit pa roon.
Ang pagnanasang mabuhay.
Hindi pinalad si Miro ngayon.
Pero sa tiyaga at determinasyon,
gagaling din siyang humuli balang araw.
Gaya ng kaniyang ama.
Napagtagumpayan ni Mala ang buhay at narating ang isang mahalagang yugto.
Ang unang taon niya sa labas ng pouch.
Lumabas na ang bagong silang na mga joey ng panahong 'to
sinusubukan ang una nilang paglundag,
gaya rin ni Mala noon.
Parang napakatagal na nang nagdaan.
Balang araw, tuturuan ni Mala ang mga joey niya ng mga natutuhan niya.
Ang mga ritwal at pamamaraan ng mga kangaroo
na nanatili sa hinaba-haba ng panahon.
Sa lihim na lambak na 'to ng pagkamangha at hiwaga.
Ang pagsasalin ng subtitle ay ginawa ni Lawrence Arot